74. ΑΠΟΦΑΣΙΣ ΥΠΟΥΡΓΩΝ ΕΡΓΑΣΙΑΣ ΚΑΙ ΔΙΚΑΙΟΣΥΝΗΣ Αριθ. 89222/Υ.620 της 1/6 Νοεμ. 1963 (ΦΕΚ Β΄ 504) Περί τρόπου εξοφλήσεως ασφαλιστικών εισφορών των παρεχόντων τας υπηρεσίας των εις Ταμεία κλπ. Δικηγόρων και Δικ. Συμβούλων. Έχοντες υπ’ όψιν: 1)Τας διατάξεις του άρθρ. 21 του Ν.Δ. 3790/57, ως ετροποποιήθησαν δια των τοιούτων του άρθρ. 8 του Ν.Δ. 4272/62 «περί επεκτάσεως των κατά το έτος 1961 ληφθέντων υπέρ των υποψηφίων δικηγόρων μέτρων και δια το έτος 1962 και άλλων διατά-ξεων αρμοδιότητος Υπουργείου Δικαιοσύνης» και 2)τας διατάξεις του άρθρ. 6 παρ. 4 του Ν.Δ. 4272/62, αποφασίζομεν: Το, κατά τας διατάξεις του άρθρ. 21 του Ν.Δ. 3790/57 ως ετροποποιήθησαν δια των τοιούτων του άρθρ. 8 του Ν.Δ. 4272/62 ποσόν, το βαρύνον τους περί ων αύται δικηγόρους ή επί συμβάσει Δικαστικούς Συμβούλους τους παρέχοντας τας καθαρώς νομικάς εργασίας των, επί παγία ετησία ή μηνιαία αμοιβή προς Νομικά Πρόσωπα Ιδιωτικού Δικαίου ή Τραπέζας και ασφαλιζομένους υποχρεωτικώς και παρά τοις τυχόν υφισταμένοις δια το προσωπικόν τούτων Ταμείοις, κυρίας ασφαλίσεως δια τον προ της ισχύος του Ν.Δ. 4272/62ξ διαδραμόντα χρόνον παροχής των εργασιών του δικηγόρου ή Δικαστικού Συμβούλου, δι’ ον δεν ησφαλίσθησαν εις τα’ ανωτέρω ταμεία, επί τη βάσει των διατάξεων του άρθρ. 21 του Ν.Δ. 3790/57, δύναται να καταβληθή προς τα οικεία Ταμεία, κατ’ επιλογήν του υποχρέου, είτε εφ’ άπαξ είτε δι’ ίσων μηνιαίων δόσεων ων ο αριθμόν οριζόμενος δι’ αποφάσεως του Δ.Σ. του οικείου οργανισμού δεν δύναται να είναι ανώτερος των 60. Η προύσα δημοσιευθήτω δια της Εφημερίδος της Κυβερνήσεως. 